คือตอนนี้อายุ19ปีค่ะ คือตอนนี้หนูก็ทำงานไปเรียนไปค่ะ แต่ช่วงนี้เครียดมากค่ะ นอนไม่หลับ รู้สึกเบื่อกับทุกอย่าง เบื่อบ้าน เบื่อครอบครัว เครียด อยากไปใช้ชีวิตคนเดียว มันคิดแต่แบบนี้ทุกวัน บางทีถึงขั้นเอาเก็บไปฝันก็มีค่ะ บางทีกว่าจะนอนก็เช้าแล้วค่ะ จากเป็นคนร่าเริงก็กลายเป็นว่าพูดน้อยลง ที่บ้านจากดีๆก็ทะเลาะกันทุกวันเลยค่ะ มันยิ่งทำให้หนูเครียดเเข้าไปอีก พอจะมีวิธีแก้ไหมคะ
สวัสดีค่ะ จากที่เล่ามาคิดว่า มีภาวะทางอารมณ์ไม่ปกติอาจมีภาวะเครียดหรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ความรู้สึกนึกคิดความจำความสัมพันธ์กับคนรอบข้างเปลี่ยนไปและอาการแสดงทางร่างกายต่างๆโดยอาการอาจเปลี่ยนแปลงอย่างรวดเร็วเป็นสัปดาห์หรือค่อยเป็นค่อยไปเป็นก็ได้-อาการทางอารมณ์เช่นเศร้าหดหู่อ่อนไหวบางคนอาจมีความรู้สึกไม่แจ่มใสเบื่อหน่ายบางคนมีอาการหงุดหงิดฉุนเฉียวได้-ความรู้สึกนึกคิดเช่นมองอะไรแย่หมดท้อแท้หมดหวังรู้สึกไร้ค่าไร้ความสามารถบางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไปอาจจะเก็บตัวไม่ค่อยพูดทำงานแย่ลง-อาการแสดงทางร่างกายเช่นอ่อนเพลียไม่มีแรงนอบหลับๆตื่นๆไม่เจริญอาหารน้ำหนักลดท้องผูกท้องอืดปวดหัวปวดตามตัว*คนไข้หากมีอาการมากขึ้นอาจมีอาการหลงผิดประสาทหลอนหูแว่วได้*โรคซึมเศร้านี้ยังมีลักษณะอาการคล้ายโรคอื่นอีกเช่นโรควิตกกังวลโรคอารมณ์แปรปรวนโรคสมองอักเสบโรคไทรอยด์ทำงานบกพร่องเป็นต้น-การรักษา:ในรายที่เป็นมากแพทย์จะให้ยาช่วยแต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้นควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ